  Туспуктэм: Татьяна Пунгина Наталия Сильвестрова Луганск Калык Элькунысь Лугутинской ёросэ Удмуртиысь кык школа автобус келязы. Машинаос пиналъёслы школае сюрессэс ӟеч карозы , нош соослэн анай-атайёссы нылпиоссылэн кышкыттэмлыксы понна уз сюлмаське. Со сярысь элькун тӧролэн но кивалтэтлэн пресс-службаез ивортӥз. Ыстэм автобусъёс нылпиосты нуллонлы тупатэмын. Озьы ик Лугутинской ёросэ УАЗ машина келязы. Соос ёрослэсь инфрасӧзнэтсэ выльдонын но вуоно эстӥськон вакытлы дасяськонын кулэ луозы. Ужъёсты быдэстыны Удмуртиысь ӧнерчиос но юрттозы. Шугадӟонъя бридагаос со машинаосын одӥг интыысь мукетэ ветлозы. « Удмуртия нимысьтыз ожгар ужрадэ пыриськисьёслы, озьы ик выль улосвылъёслы мыло-кыдо юрттӥське. Элькунын "Сообщество" фонд ужа, со ожмаськисьёслы юрттэт сётонэн выре. Ыстонъёсты командованиелэн куриськонъёсызъя быдэсто. Улосысь 600 тонналэсь трос ожтӥрлык келязы ни. Уксё фондэ ужбергатонниос, огазеяськонъёс но элькунысь улӥсьёс ысто. Пусъёно, Удмуртиын трос кичӧлтӥсь огазеяськонъёс, кин нимысьтыз ожгар ужрадэ пыриськисьёслы но выль улосъёсын улӥсьёслы юрттэт бичало. Соослы фонд грузъёсты нуонэн котьку юрттыны дась » Юлия Седова, "Сообщество" фондлэн кивалтӥсез Озьы ик Удмуртиын ожмаськисьёслэн семьяоссы юрттэт сёто. Тодэ вайытом, Ижкарын «Защитники Отечества» кун фондлэсь ёзэтсэ усьтӥзы. Тегъёс: автобусъёс юрттэт нимысьтызужрад Удмуртия  